સોશિયલ મીડિયાની દુનિયામાં સેલેબ્સ દ્વારા કરવામાં આવેલી મજાકિયાં ટ્વીટ ઘણી વાર મોંઘાં પડે છે. આવું જ એક ભૂતપૂર્વ ક્રિકેટર અને કોમેન્ટેટર આકાશ ચોપરા સાથે થયું છે. તેણે એક બિલની તસવીર ટ્વીટ કરીને ચર્ચા જગાવી છે. આકાશ થોડા સમય પહેલાં ઇન્ડોનેશિયા ગયો હતો, ત્યાં તેણે એક રેસ્ટોરાંમાં લંચ લીધું હતું. હવે તેણે આ બિલને ટ્વિટર પર શેયર કર્યું છે. બિલમાં એમાઉન્ટ લગભગ સાત લાખ હતી. ત્યાર બાદ ટ્રોલર્સે ટ્રોલિંગ શરૂ કરી દીધું. જોકે કેટલાક લોકોએ તેને કહ્યું, ‘ભાઈ આ એમાઉન્ટ ઇન્ડોનેશિયાની કરન્સીના હિસાબે છે, ભારતની કરન્સી મુજબ નહિ.’